  Туспуктэм: vk.com (Надежда Мерзлякова) Майя Бывальцева Дэри ёросысь Лудорвай шор ёзо школалэн кивалтӥсез, удмурт кылъя но литературая дышетӥсь Надежда Мерзлякова «Золотые имена народов Росии» вожвылъяськонлэн федерал люкетаз пыриськоз. Со сярысь Удмуртилэн Кун Думаысь депутатэз Лариса Буранова мерлыко вотэсъёсысь бамаз ивортӥз. Вожвылъяськон 4-6 коньывуонэ Ханты-Мансийскын Йӧслыкъёслэн огкылысь луэмзыя огъяросси форум улсын ортчоз. «Золотые имена народов России» - Россиысь калыкъёслэн ассамблеязылэн но Ханты-Манси автоном округлэн кивалтэтэзлэн федерал ӵектоссы. Вожвылъяськонэ ас калыксылэсь йылолъёссэс утись но ас удыссэс азинтонэ шӧдскымон ватсэт пыртэм адямиос пыриськыны быгато. Котькуд улосвыл одӥг адямиез ӵектэ. Тодэ вайытом, та нуналъёсы Надежда Мерзлякова Пятигорскын «Лучший учитель родного языка и родной литературы» огъяросси конкурсэ пыриське. Нялтас вераса, 16-тӥ куарусёнозь видеовизиткаос понна куара сётон мынэ.  Тегъёс: дышетӥсьёс вожвылъяськон йӧслыкъёс йӧскалыкполитика Удмуртия  